1988 අංක 2 දරන පළාත් සභා ඡන්ද විමසීම් පනත 99

අංකය, ඡන්ද පත්‍රිකා ලියුම් කවරයෙහි ලකුණු කර ඇති ඒ හා සමාන අංකයට ද, පූර්වෝක්ත
(අ) (ii) අනුඡේදයෙහි සඳහන් අවස්ථාව සම්බන්ධයෙන් වන විට අනන්‍යතා ප්‍රකාශයෙහි
ලකුණු කර ඇති අංකය ඡන්ද පත්‍රිකාවෙහි ලකුණු කර ඇති ඒ හා සමාන අංකයකට ද අනුරූප
වන බවටත් තමාට සෑහීමකට පත්විය යුතුය. ඔහු එසේ සෑහීමකට පත්වන්නේ නම්,
ඔහු විසින් ඒ ප්‍රකාශය (මෙහි මින් මතු "අනන්‍යතා ප්‍රකාශ සඳහා වූ බඳුන" යනුවෙන් සඳහන්
කරනු ලබන) වෙනම බඳුනකට ද පූර්වෝක්ත (අ) (i) අනුඡේදයෙහි සඳහන් අවස්ථාව
සම්බන්ධයෙන් වන විට ඡන්ද පත්‍රිකා ලියුම් කවරය සහ පූර්වොක්ත (අ) (ii) අනුඡේදයෙහි
සඳහන් අවස්ථා සම්බන්ධයෙන් වන විට ඡන්ද පත්‍රිකාව (මෙහි මින් මතු "තැපැල් ඡන්ද
දායකයන්ගේ ඡන්ද පත්‍රිකා සඳහා වූ බඳුන" යනුවෙන් සඳහන් කරනු ලබන) වෙනත්
බඳුනකට ද දැමිය යුතු ය.

(4) මේ නියෝගයේ (2) වන ඡේදයේ (අ) (i) අනුඡේදයෙහි සහ (අ) (ii) අනුඡේදයෙහි
සඳහන් අවස්ථා සම්බන්ධයෙන් වන අවස්ථාවක, මේ නියෝගයේ (3) වන ඡේදය මගින්
නියමිත පරිදි ගණන් කිරීමේ නිලධරයා සෑහීමකට පත් නොවන විටක ඔහු විසින් -

(අ) "අනන්‍යතා ප්‍රකාශය ප්‍රතික්ෂේප කරන ලදී" යන වචන අනන්‍යතා ප්‍රකාශයෙහි
සටහන් කරනු ලැබීය යුතු ය;

(ආ) ඒ ප්‍රකාශය, පැමිණ සිටින යම් ගණන් කිරීමේ නියෝජිතයකුට පෙන්වනු ලැබිය යුතු
අතර, ඒ ප්‍රකාශය සම්බන්ධයෙන් ගණන් කිරීමේ නිලධරයා විසින් ගන්නා ලද
තීරණයට යම් නියෝජිතයෙකු විසින් යම් විරෝධය පෑමක් කරන ලද්දේ නම්
ඉහතින් වූ (අ) අනුඡේදය යටතේ ඒ ප්‍රකාශයෙහි සටහන් කරන ලද වචනවලට
"ප්‍රතික්ෂේප කිරීමට විරෝධය පාන ලදී " යන වචන එකතු කරනු ලැබිය යුතු ය.

(ඇ) පූර්වෝක්ත (අ) (i) අනුඡේදයෙහි සඳහන් අවස්ථාව සම්බන්ධයෙන් වන විට ඡන්ද
පත්‍රිකා ලියුම් කවරය, නැතහොත් පූර්වෝක්ත (අ) (ii) අනුඡේදයෙහි සඳහන්
අවස්ථාව සම්බන්ධයෙන් වන විට ඡන්ද පත්‍රිකාව, ඒ ප්‍රකාශයට ඇමිණිය යුතු ය;
තවද

(ඈ) ඒ ප්‍රකාශය සහ ඉහතින් වූ (ඇ) අනුඡේදය යටතේ ඒ ප්‍රකාශයට අමුණා ඇති ලේඛන
(මෙහි මින්මතු "තැපැල් ඡන්දදායකයන්ගේ ප්‍රතික්ෂේප කරන ලද ඡන්ද සඳහා වූ
බඳුන" යනුවෙන් සඳහන් කරනු ලබන) බඳුනකට දැමිය යුතු ය.

(5) මේ නියෝගයේ (2) වන ඡේදයේ (අ) (iii) අනුඡේදයෙහි සඳහන් අවස්ථා සම්බන්ධ
යෙන් වන විට ගණන් කිරීමේ නිලධරයා විසින් " අනන්‍යතා ප්‍රකාශය ප්‍රතික්ෂේප කරන ලදි.
කිසිම ඡන්ද පත්‍රිකාවක් සහ කිසිම ඡන්ද පත්‍රිකා ලියුම් කවරයක් ලැබී නැත" යන වචන
අනන්‍යතා ප්‍රකාශයෙහි සටහන් කරනු ලැබිය යුතු අතර, ඒ ප්‍රකාශය, තැපැල් ඡන්දදායක
යන්ගේ ප්‍රතික්ෂේප කරන ලද ඡන්ද සඳහා වූ බඳුනට දැමිය යුතු ය.

(6) මේ නියෝගයේ (2) වන ඡේදයේ (අ) (iv) අනුඡේදයෙහි සඳහන් අවස්ථාව සම්බන්ධ
යෙන් වන විට ගණන් කිරීමේ නිලධරයා විසින්, "ප්‍රතික්ෂේප කරන ලදී. කිසිම අනන්‍යතා
ප්‍රකාශයක් ලැබී නැත." යන වචන ඡන්ද පත්‍රිකාවෙහි සටහන් කරනු ලැබිය යුතු අතර
ඡන්ද පත්‍රිකාව, තැපැල් ඡන්දදායකයන්ගේ ප්‍රතික්ෂේප කරන ලද ඡන්ද සඳහා වූ බඳුනට
දැමිය යුතුය.

(7) මේ නියෝගයේ (2) වන ජේදයේ (අ) (v) අනුජේදයෙහි සඳහන් අවස්ථාව සම්බන්ධ
යෙන් වන විට අනන්‍යතා ප්‍රකාශයක් ඡන්ද පත්‍රිකා ලියුම් කවරයෙහි බහා ඇත්දැයි
නිසැකවම දැනගැනීම පිණිස ගණන් කිරීමේ නිලධරයා විසින්, ඒ ලියුම් කවරය විවෘත
කරනු ලැබිය යුතු ය.

(8) මේ නියෝගයේ (7) වන ඡේදය යටතේ ඡන්ද පත්‍රිකා ලියුම් කවරය විවෘත කරනු ලැබූ
කල්හි, අනන්‍යතා ප්‍රකාශයක් සහ ඡන්ද පත්‍රිකාවක් ඒ ලියුම් කවරය තුළ ඇත්නම්, ගණන්
කිරීමේ නිලධරයා විසින් ඒ ප්‍රකාශය යථා පරිදි අත්සන් කොට සාක්ෂි දරනු ලබා ඇති
බවටත්, අනන්‍යතා ප්‍රකාශයෙහි ලකුණු කර ඇති අංකය, ඒ ඡන්ද පත්‍රිකාවෙහි ලකුණු කර
ඇති ඒ හා සමාන අංකයකට අනුරූප වන බවටත් තමාම සෑහීමට පත්විය යුතු අතර -

(අ) එසේ සෑහීමට පත්වන්නේ නම් ඒ ප්‍රකාශය අනන්‍යතා ප්‍රකාශ සඳහා වූ බඳුනට දැමිය
යුතු අතර ඒ ඡන්ද පත්‍රිකාව තැපැල් ඡන්දදායකයන්ගේ ඡන්ද පත්‍රිකා සඳහා වූ
බඳුනට දැමිය යුතු ය ; තවද